												Pirkimo sąlygų
												priedas Nr. 6


KOMPIUTERINĖS, SERVERINĖS IR PERIFERINĖS ĮRANGOS REMONTO PASLAUGOS PIRKIMO SUTARTIES PROJEKTAS NR. LS-


2026 m. _________ d., Alytus

VšĮ Alytaus apskrities S. Kudirkos ligoninė, įmonės kodas 190272175, atstovaujama direktoriaus Svajūno Žukausko, veikiančio pagal ligoninės įstatus, (toliau – Paslaugos gavėjas) 
ir 
_____________, įmonės kodas ______________, atstovaujama ___________________, veikiančios pagal įmonės įstatus (toliau – Paslaugos teikėjas).
Toliau sutartyje Paslaugos gavėjas ir Paslaugos teikėjas kartu vadinami Šalimis, o atskirai – Šalimi, sudarė šią  kompiuterinės, serverinės ir periferinės įrangos remonto paslaugos viešojo pirkimo-pardavimo sutartį, toliau vadinamą „Sutartimi“, ir susitarė dėl toliau išvardintų sąlygų.

1. SUTARTIES OBJEKTAS

1.1. Pirkimo objektas — kompiuterinės, serverinės ir periferinės įrangos remonto paslaugos (toliau – Paslaugos) atitinkančios reikalavimus nurodytus šioje sutartyje ir jos prieduose.
1.2. Paslaugos bus užsakomos ir perkamos priklausomai nuo faktinio Paslaugos gavėjo poreikio.
1.3. Šiai sutarčiai taikomi Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ (aktualia redakcija) patvirtinto aprašo dėl aplinkosauginių reikalavimų  II skyriaus 4.3 p. (aplinkos apsaugos vadybos sistemos) ir 4.4.4 p. (savarankiškai nustato aplinkos apsaugos kriterijus)  reikalavimai:
1.3.1. paslaugos nėra produktų sąraše, bet perkamai paslaugai tiekėjas taiko aplinkos apsaugos vadybos sistemos reikalavimus pagal standartą LST EN ISO 14001 „Aplinkos vadybos sistemos. Reikalavimai ir naudojimo gairės“ (toliau – LST EN ISO 14001) arba Europos Sąjungos aplinkosaugos vadybos ir audito sistemą (toliau – EMAS) ar kitus aplinkos apsaugos vadybos standartus, pagrįstus atitinkamais Europos arba tarptautinių standartizacijos organizacijų priimtais standartais, ar kitais tiekėjo pateiktais lygiaverčiais įrodymais (lygiaverčiai įrodymai gali būti priimami atliekant supaprastintus pirkimus);
1.3.2. paslaugai teikti sunaudojama mažiau gamtos išteklių, t. y. su Sutartimi susiję dokumentai (viešojo viešojo pirkimo sutartis, PVM sąskaitos faktūros ir pan.) yra sudaromi ir/ ar siunčiami elektroniniu būdu, tai reiškia, kad nespausdinant šių dokumentų yra naudojama mažiau gamtos išteklių.
1.4. Paslaugas preliminariai teikti pagal šios Sutarties priede Nr. pateiktą kompiuterinės, serverinės ir periferinės įrangos sąrašą. 
1.5. Sutarties prieduose nurodytas valandų kiekis yra preliminarus ir gali kisti. Paslaugos gavėjas neįsipareigoja nupirkti viso nurodyto preliminaraus paslaugos valandinio kiekio. 

2. ŠALIŲ TEISĖS IR PAREIGOS

2.1.  Paslaugos teikėjas įsipareigoja:
2.1.1 Suteikti paslaugas per Sutartyje nurodytą terminą;
2.1.2 užtikrinti, kad tiekiamos Paslaugos atitiktų visus su jų tiekimu ir kokybe susijusių teisės aktų reikalavimus, būtų kokybiškos ir atitiktų Sutartyje ir jos prieduose nustatytus reikalavimus;
2.1.3 užtikrinti Paslaugos teikimą visą Sutarties galiojimo laikotarpį;
2.1.4 sudaryti Paslaugos gavėjui galimybę suteiktas Paslaugas patikrinti, įsitikinti jų tinkamumu ir įforminti suteiktų Paslaugų priėmimą;
2.1.5 Paslaugos teikėjas visą sutarties įgyvendinimo laikotarpį įsipareigoja laikytis aplinkosauginių reikalavimų numatytų sutarties 1.3 p.
2.1.6 užtikrinti tinkamą elektroninių duomenų, saugomų Paslaugų teikėjo aptarnaujamoje kompiuterinėje įrangoje, vientisumą, konfidencialumą ir tinkamą elektroninės informacijos saugos valdymą ir imtis visų priemonių, padedančių išvengti bet kokių rizikos veiksnių, galinčių turėti neigiamos įtakos Paslaugų gavėjo administruojamų informacinių sistemų elektroninių duomenų apsaugai, duomenų praradimui, tinkamam Paslaugos gavėjo informacinių sistemų funkcionavimui.
2.1.7 be raštiško Paslaugos gavėjo sutikimo neperduoti tretiesiems asmenims pagal Sutartį prisiimtų įsipareigojimų ir bet kokiu atveju atsakyti už visus Sutartimi prisiimtus įsipareigojimus, nepaisant to, ar Sutarties vykdymui bus pasitelkiami tretieji asmenys;
2.1.8 iš anksto raštu informuoti Paslaugos gavėją apie bet kokias aplinkybes, kurios trukdo ar gali sutrukdyti Paslaugos teikėjui teikti Paslaugas Sutartyje nustatytais terminais;
2.1.9 visai suremontuotai kompiuterinei, serverinei ir periferinei įrangai, pakeistoms detalėms Paslaugų teikėjas suteikia ne trumpesnį kaip 12 (dvylikos) mėnesių garantinį laikotarpį;
2.1.10 vykdyti kitus Sutartyje numatytus Paslaugos teikėjo įsipareigojimus;
2.2 Paslaugos teikėjas turi teisę:
2.2.1 gauti visą informaciją, reikalingą tinkamam Sutarties vykdymui;
2.2.2 paprašyti pratęsti Paslaugų suteikimo terminą, jei atsiranda priežastys, dėl kurių Paslaugos suteikimas laiku tampa neįmanomas:
2.2.2.1 kai Paslaugos gavėjas nevykdo savo įsipareigojimų (turinčių įtakos Paslaugos teikėjo sutartinių įsipareigojimų vykdymui) pagal Sutartį;
2.2.2.2 dėl nenugalimos jėgos (force majeure) aplinkybių.
2.3 Paslaugos teikėjas turi visas Sutartyje bei Lietuvos Respublikos galiojančiuose teisės aktuose numatytas teises.
2.4 Paslaugos gavėjas įsipareigoja:
2.4.1 sudaryti visas būtinas sąlygas Paslaugos teikėjui teikti Sutartyje nurodytas Paslaugas, jei tokių sąlygų sudarymas išskirtinai priklauso nuo Paslaugos gavėjo;
2.4.2 priimdamas Paslaugas jas patikrinti ir įsitikinti, kad suteiktos Paslaugos atitinka Sutarties reikalavimus;
2.4.3 už tinkamai ir kokybiškai suteiktas paslaugas laiku atsiskaityti su Paslaugos teikėju Sutartyje nustatytomis sąlygomis ir tvarka;
2.4.4 suteikti Paslaugos teikėjui visą informaciją ir dokumentus, reikalingus tinkamam Sutarties vykdymui;
2.4.5 vykdyti kitus Sutartyje nustatytus Paslaugos gavėjui įsipareigojimus.
2.5 Paslaugos gavėjas turi teisę:
2.5.1 nepriimti nekokybiškų Paslaugų ir/arba Paslaugų neatitinkančių Sutartyje nurodytų reikalavimų;
2.5.2 prašyti Paslaugos teikėjo pateikti visus Paslaugos atitikimą Sutartyje nurodytiems reikalavimams pagrindžiančius dokumentus, jei tokie reikalavimai keliami;
2.5.3 įsigyti Sutarties priede „Pasiūlymas“ nenurodytų, tačiau su pirkimo objektu susijusių paslaugų, prekių iki 10 proc. nuo visų galimų įsigyti pagal šią sutartį paslaugų, tačiau neviršijant maksimalios sutarties vertės;
2.5.4. kai būtina pakeisti detalę, kurios įkainis nėra nurodytas Sutartyje, už remonto metu pakeistas atsargines dalis, detales apmokėti ne didesnėmis nei šių prekių užsakymo dieną Paslaugų teikėjo prekybos vietoje, kataloge ar interneto svetainėje nurodytomis galiojančiomis kainomis. Jei kainos neskelbiamos, atsiskaitoma Paslaugų teikėjo pasiūlytomis konkurencingomis rinkos kainomis, tačiau keičiamų atsarginių dalių ir detalių kaina negali būti didesnė nei rinkos kainos vidurkis jų įsigijimo metu.
2.5.5. pasinaudoti sutarties keitimo galimybe, įskaitant papildomų paslaugų kiekio įsigijimą pagal Pirkimo sutarties 9.3 papunktį;
2.5.6. prašyti Paslaugos teikėjo pateikti informaciją ir/ar dokumentus, kurie įrodytų Paslaugos atitikimą Pirkimo sutarties 1.3.1  reikalavimams.
2.6  Paslaugos gavėjas turi visas Pirkimo sutartyje bei Lietuvos Respublikoje galiojančiuose teisės aktuose nustatytas teises.

3. PASLAUGŲ UŽSAKYMAS, SUTEIKIMAS IR PRIĖMIMAS

3.1. Paslaugų užsakymai pateikiami šalims priimtinu būdu – telefonu _______ ir (arba) el. paštu_______.
3.2. Paslaugos teikiamos laikantis šios Sutarties ir jos priede Nr. 1 „Reikalavimai teikiamoms kompiuterinės, serverinės ir periferinės įrangos remonto paslaugoms“ nurodytų reikalavimų ir suprantamos kaip kompiuterinės, serverinės ir periferinės įrangos remontas, užtikrinant pilno funkcionalumo atstatymą.
3.3. Paslaugos atliekamos Įrangos instaliacijos vietoje. Nesant galimybių Įrangos gedimą pašalinti jos instaliacijos patalpose, suderinus su Paslaugos gavėjo atsakingu asmeniu, įranga gali būti remontuojama ir Paslaugų teikėjo servise (patalpose). Tokiu atveju sugedusią įrangą remontui iš Paslaugų gavėjo Paslaugų teikėjas paima ir suremontuotą įrangą Paslaugų gavėjui grąžina, kiekvienu atveju pasirašant perdavimo ir priėmimo aktą. Vykdant įrangos remontą ne Paslaugų gavėjo patalpose, Paslaugų teikėjas padengia transportavimo išlaidas, taip pat visas kitas Paslaugų teikėjo numatytas ir nenumatytas išlaidas.
3.4. Paslaugų teikimo vieta: Ligoninės g. 12, 62114 Alytus. Į paslaugos teikimo vietą Paslaugos teikėjas atvyksta savo transportu ir savo lėšomis (Paslaugų teikėjo patirtos kuro, amortizacijos išlaidos nekompensuojamos). 
3.5. Jei Paslaugos teikėjas negali sutaisyti ar mato, kad beviltiška yra taisyti jam pateiktą kompiuterinę ar serverinę ar periferinę įrangą dėl didelės taisymo kainos, jis surašo pažymą apie gedimo pobūdį, galimą taisymo kainą (jei taisyti dar įmanoma), nurodydamas jo manymu kitas svarbias objektyvias aplinkybes ir pateikia Paslaugos gavėjui. 
3.6. Paslaugos teikėjas pasirūpina, kad jei Paslaugos gavėjas užsakys prekes remonto paslaugoms iš Paslaugos teikėjo, jos būtų pristatytos į remonto vietą ir būtų kokybiškos, be trūkumų ir defektų.
3.7. Paslaugos gavėjas pasirašo Paslaugų suteikimo aktą (ar kitą paslaugų atlikimą patvirtinantį dokumentą, pvz. sąskaitą faktūrą), jei suteiktos Paslaugos atitinka sutarties reikalavimus ir yra tinkamai suteiktos. Šio dokumento pasirašymo diena laikoma Paslaugų suteikimo diena. 
3.8. Paslaugos gavėjas, pasirašydamas Paslaugų suteikimo aktą garantuoja, kad priima tinkamą suteiktų Paslaugų kiekį ir Paslaugos atitinka sutartyje nustatytus reikalavimus.
3.9. Jei atsirado priežastys, dėl kurių Paslaugų teikimas laiku tampa neįmanomas, Paslaugos teikėjas nedelsdamas, tačiau ne vėliau kaip per 2 (dvi) dienas nuo minėtos aplinkybės atsiradimo dienos, kreipiasi į Paslaugos gavėją, pateikdamas motyvuotą prašymą dėl Paslaugų teikimo termino pratęsimo. Per 2 (dvi) dienas nuo šiame punkte nurodyto pranešimo gavimo dienos Paslaugos gavėjas raštu išreiškia sutikimą pratęsti terminą arba informuoja Paslaugos teikėją, kad šis terminas nebus pratęstas.
3.10. Jei Paslaugos teikėjas vėluoja suteikti paslaugas per sutartyje nustatytą terminą, Paslaugos gavėjas gali be oficialaus įspėjimo ir neprarasdamas teisės į kitas savo teisių gynimo priemones pareikalauti sumokėti 30 EUR (trisdešimties eurų) baudą už kiekvieną vėluojantį užsakymą.
3.11. Pasirašydamas sutartį Paslaugos teikėjas patvirtina, kad sutinka, jog Paslaugos gavėjas sumas už delspinigius ir baudas išskaičiuoja iš Paslaugos teikėjui mokėtinos sumos. Jeigu baudų suma viršija Paslaugos teikėjui mokėtiną sumą, Paslaugos teikėjas likusią baudos dalį sumoka Paslaugos gavėjui per 30 dienų nuo pranešimo apie baudą gavimo dienos.

4. KAINA IR MOKĖJIMO SĄLYGOS

4.1. Sutarties maksimali kaina yra lygi pirkimo dokumentuose numatytai maksimaliai pirkimo daliai skirtai lėšų sumai be PVM – _________ Eur (________ eurų), PVM sudaro _______ Eur (________ eurų ir euro centų). Bendra kaina su PVM _____________ Eur.
4.2. Šioje Sutartyje Pradinės Sutarties vertė yra lygi maksimaliai pirkimui skirtai lėšų sumai be PVM pirkimo dokumentuose ir Sutartyje nurodytų Paslaugos teikėjo pasiūlyme nurodytais įkainiais be PVM. Paslaugos fiksuoti valandiniai įkainiai nurodyti šios Sutarties priede Nr. 2 „Pasiūlymas“. Į įkainį yra įskaičiuotos visos su Paslaugos teikimu susijusios išlaidos ir mokesčiai.
4.3. [bookmark: _Hlk60225415]Už faktiškai ir kokybiškai suteiktas paslaugas Paslaugos gavėjas atsiskaito pavedimu pagal Paslaugos teikėjo informacinės sistemos „SABIS“ priemonėmis pateiktą sąskaitą faktūrą per 60 kalendorinių dienų nuo paslaugų priėmimo ir patikrinimo dienos.
4.4. Sutartyje nurodomas fiksuotas valandinis įkainis (ne pasiūlymo kaina), vadovaujantis Kainodaros taisyklių nustatymo metodika, patvirtinta Viešųjų pirkimų tarnybos direktoriaus 2017 m. birželio 28 d. įsakymu Nr. 1S-95 „Dėl kainodaros taisyklių nustatymo metodikos patvirtinimo“, išskyrus atvejus nurodytus 4.5 ir 4.6 p.
4.5. Paslaugų įkainiai keičiami pasikeitus pridėtinės vertės mokesčio (toliau ‒ PVM) tarifui. Paslaugų įkainių perskaičiavimas įforminamas Sutarties šalių pasirašomu dvišaliu susitarimu, kuriame užfiksuojami perskaičiuoti įkainiai, ir kuris tampa neatskiriama šios Sutarties dalimi. 
4.6. Bet kuri Sutarties šalis Sutarties galiojimo metu turi teisę inicijuoti Sutartyje numatytų įkainių perskaičiavimą (keitimą) ne anksčiau kaip po 8 (aštuonių) mėnesių nuo Sutarties sudarymo dienos, jeigu Ūkio subjektams suteiktų paslaugų „Kompiuterinės įrangos tvarkyba“ kainų pokytis (k), apskaičiuotas kaip nustatyta 4.9 punkte, viršija 5 procentus. Atlikdamos perskaičiavimą Šalys vadovaujasi Lietuvos Statistikos Departamento viešai Oficialiosios statistikos portale paskelbtais Rodiklių duomenų bazės duomenimis, iš kitos Šalies nereikalaudamos pateikti oficialaus Lietuvos Statistikos Departamento ar kitos institucijos išduoto dokumento ar patvirtinimo.
4.7. Šalys privalo Susitarime nurodyti indekso reikšmę laikotarpio pradžioje ir jos nustatymo datą, indekso reikšmę laikotarpio pabaigoje ir jos nustatymo datą, kainų pokytį (k), perskaičiuotus įkainius, perskaičiuotą pradinės sutarties vertę.
4.8. Perskaičiuotieji įkainiai taikomi užsakymams, pateiktiems po to, kai Šalys sudaro susitarimą dėl įkainių perskaičiavimo.
4.9. Nauji įkainiai apskaičiuojami pagal formulę:
A1=A+(k/100×A), kur
A – įkainis (Eur be PVM) (jei jis jau buvo perskaičiuotas, tai po paskutinio perskaičiavimo);
A1 – perskaičiuotas (pakeistas) įkainis (Eur be PVM);
k – Pagal Ūkio subjektams suteiktų paslaugų kainų indeksą (Kompiuterinės įrangos tvarkyba) apskaičiuotas Ūkio subjektams suteiktų paslaugų kainų pokytis (padidėjimas arba sumažėjimas) (%). „k“ reikšmė skaičiuojama pagal formulę: 
k = Ind(naujausias) / Ind(pradžia) x 100 – 100 (proc.), kur
Ind(naujausias) – kreipimosi dėl kainos perskaičiavimo išsiuntimo kitai šaliai datą naujausias paskelbtas Ūkio subjektams suteiktų paslaugų indeksas (Kompiuterinės įrangos tvarkyba);
Ind(pradžia) – laikotarpio pradžios datos (mėnesio) Ūkio subjektams suteiktų paslaugų indeksas („Kompiuterinės įrangos tvarkyba“) Pirmojo perskaičiavimo atveju laikotarpio pradžia (mėnuo) yra Pirkimo, kurio pagrindu sudaryta ši Pirkimo sutartis, mėnuo. Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės mėnuo.
4.10. Skaičiavimams indeksų reikšmės imamos keturių skaitmenų po kablelio tikslumu. Apskaičiuotas pokytis (k) tolimesniems skaičiavimams naudojamas suapvalinus iki vieno (Lietuvos Statistikos Departamentas pokyčius skelbia apvalindamas iki vieno skaitmens po kablelio) skaitmens po kablelio, o apskaičiuotas įkainis „a“ suapvalinamas iki dviejų (perkančioji organizacija įrašo tiek skaitmenų, kiek įkainiams nurodyti naudojama sudarytoje sutartyje) skaitmenų po kablelio.
4.11. Vėlesnis kainų arba įkainių perskaičiavimas negali apimti laikotarpio, už kurį jau buvo atliktas perskaičiavimas.
4.12. Paslaugų įkainiai laikomi perskaičiuoti, kai Šalys pasirašo susitarimą dėl jų perskaičiavimo.

5. [bookmark: _Hlk60225475][bookmark: _Hlk60235452]TIESIOGINIO ATSISKAITYMO SU SUBTIEKĖJAIS TVARKA

5.1. Paslaugos gavėjas gali tiesiogiai atsiskaityti su Subtiekėjais už jų suteiktas Paslaugas. Subtiekėjas, norėdamas, kad Paslaugos gavėjas atsiskaitytų tiesiogiai su juo pateikia prašymą Paslaugos gavėjui. Subtiekėjui raštu pateikus Paslaugos gavėjui prašymą pasinaudoti tiesioginio atsiskaitymo galimybe, sudaroma trišalė sutartis tarp Paslaugos gavėjo, Paslaugos teikėjo ir jo Subtiekėjo, nustatanti tiesioginio atsiskaitymo su Subtiekėju tvarką, atsižvelgiant į pirkimo dokumentuose, Sutartyje ir subtiekimo sutartyje nustatytus reikalavimus. Paslaugos teikėjas turi teisę prieštarauti nepagrįstiems mokėjimams Subtiekėjui trišalėje sutartyje nustatyta tvarka.
5.2. Subtiekėjas prieš teikdamas mokėjimo dokumentus Paslaugos gavėjui pateikia Paslaugos teikėjo pasirašymui ir patvirtinimui tinkamai įformintus Pirkimo sutarties vykdymo dokumentus (po 3 (tris) egzempliorius) suteiktų paslaugų aktą.
5.3. Sutarties Šalys susitaria, jog Subtiekėjo pateikti Pirkimo sutarties vykdymo dokumentai laikomi tinkamai įformintais ir pateiktais, jeigu nurodytuose dokumentuose pateikta informacija apie Subtiekėjo atliktas paslaugas yra teisinga, atliktos paslaugos bei dokumentų įforminimas atitinka Pirkimo sutarties sąlygas.
5.4. Paslaugos teikėjas gavęs iš Subtiekėjo Pirkimo sutarties vykdymo dokumentus patikrina juos ir nustatęs, kad dokumentuose pateikta informacija apie Subtiekėjo suteiktas paslaugas yra teisinga, suteiktos paslaugos atitinka Pirkimo sutarties sąlygas, pateikti dokumentai įforminti tinkamai, ne vėliau kaip per 3 (tris) darbo dienas nuo tokių dokumentų gavimo dienos:
5.4.1. pasirašo ir patvirtina atliktų paslaugų aktą;
5.4.2. pateikia Pirkimo sutarties vykdymo dokumentus Paslaugos gavėjui.
5.5. Jeigu Paslaugos teikėjas nustato, kad Subtiekėjo pateikti Pirkimo sutarties vykdymo dokumentai yra netinkamai įforminti, pateikti ne visi Pirkimo sutarties vykdymo išlaidas pagrindžiantys dokumentai, dokumentuose pateikta informacija apie suteiktas Paslaugas yra neteisinga, neatitinka Pirkimo sutarties sąlygų ar esant kitiems neatitikimams Paslaugos teikėjas turi ne vėliau kaip per 5 (penkias) darbo dienas nuo tokio sprendimo priėmimo dienos, raštu informuoti apie tai Subtiekėją, nurodydamas trūkumus ir nustatydamas protingą terminą trūkumams pašalinti.
5.6. Per Paslaugos teikėjo nustatytą terminą Subtiekėjui pašalinus trūkumus, Paslaugos teikėjas nustatyta tvarka pakartotinai patikrina dokumentus ir pateikia pasirašytus ir patvirtintus dokumentus Paslaugos gavėjui.
5.7. Paslaugos gavėjas ne vėliau kaip per 5 (penkias) darbo dienas nuo Pirkimo sutarties vykdymo dokumentų gavimo dienos, patikrina pateiktus dokumentus ir, jeigu pateikti dokumentai yra tinkamai įforminti, dokumentuose pateikta informacija apie suteiktas paslaugas teisinga, pateikia pasirašytus ir patvirtintus dokumentus Paslaugos teikėjui ir Subtiekėjui.
5.8. Jeigu Paslaugos gavėjas nustato, kad Paslaugos teikėjo pateikti dokumentai yra netinkamai įforminti arba pateikti ne visi Pirkimo sutarties vykdymo išlaidas pagrindžiantys dokumentai arba dokumentuose pateikta informacija apie suteiktas paslaugas yra neteisinga, suteiktos paslaugos neatitinka Pirkimo sutarties sąlygų ar esant kitiems neatitikimams, ne vėliau kaip per 5 (penkias) darbo dienas nuo tokio sprendimo priėmimo dienos, raštu informuoja Paslaugos teikėją, nurodydamas trūkumus ir nustatydamas protingą terminą trūkumams pašalinti.
5.9. Subtiekėjas tik gavęs be išlygų visų Šalių suderintą ir pasirašytą suteiktų paslaugų aktą, suformuoja elektroninę sąskaitą-faktūrą/PVM sąskaitą-faktūrą (toliau – Elektroninė sąskaita) ir per sistemą „E. Sąskaita“ pateikia ją Paslaugos gavėjui.
5.10. Visi Trišalės sutarties pakeitimai galioja tik tada, kai jie sudaryti raštu ir pasirašyti Šalių įgaliotų atstovų. Tokie Trišalės sutarties pakeitimai yra neatskiriama Trišalės sutarties dalis.
5.11. Šalių atsakomybė yra nustatoma pagal galiojančius Lietuvos Respublikos teisės aktus, šią Trišalę sutartį ir kitus su šios sutarties vykdymu susijusius dokumentus. Šalys įsipareigoja tinkamai vykdyti savo įsipareigojimus, prisiimtus šia sutartimi, ir susilaikyti nuo bet kokių veiksmų, kuriais galėtų padaryti žalos viena kitai ar apsunkintų kitos Šalies prisiimtų įsipareigojimų įvykdymą.
5.12. Paslaugos teikėjas atsako Paslaugos gavėjui už Subtiekėjo prievolių neįvykdymą ar netinkamą įvykdymą, o Subtiekėjui – už Paslaugos gavėjo prievolių neįvykdymą ar netinkamą įvykdymą
5.13. Paslaugos gavėjas ir Subtiekėjas neturi teisės reikšti vienas kitam piniginių reikalavimų, susijusių su sutarčių, kiekvieno iš jų sudarytų su Paslaugos teikėju, pažeidimu.

6. [bookmark: _Hlk60225641]ŠALIŲ ATSAKOMYBĖ

6.1. Neatlikus apmokėjimo nustatytais terminais, Paslaugos teikėjo pareikalavimu Paslaugos gavėjas privalo sumokėti Paslaugos teikėjui už kiekvieną uždelstą dieną 0,02 % delspinigių nuo laiku neapmokėtos sumos.
6.2. Paslaugos teikėjui uždelsus suteikti Sutartyje numatytais terminais ir/ar nesuteikus paslaugos visai be objektyvių priežasčių ir dėl to nepateikus Paslaugos gavėjui pagrįstų įrodymų, pateisinančių Paslaugos suteikimo vėlavimą ir/ar neatlikimą, Paslaugos gavėjas gali reikalauti 30 eurų baudos, kuri bus išskaityta iš Paslaugos teikėjui mokamos sumos, už kiekvieną tokį vėlavimą ar Paslaugos nesuteikimą. Jeigu baudų suma viršija Paslaugos teikėjui mokėtiną sumą, Paslaugos teikėjas likusią baudos dalį sumoka Užsakovui per 30 dienų nuo pranešimo apie baudą gavimo dienos.
6.3. Paslaugos teikėjui už aplinkosauginių reikalavimų nurodytų sutarties 1.3 p. nesilaikymą, už kiekvieną tokį nustatytą pažeidimą, taikoma 100 eurų bauda.

7. KONFIDENCIALI INFORMACIJA

7.1. Šios sutarties šalys susitaria laikyti paslaptyje visą konfidencialią informaciją, susijusią su šios sutartiesvykdymu.
7.2. Šalys įsipareigoja nepublikuoti, neperduoti, neatskleisti, neskelbti bei nesinaudoti konfidencialia informacija, nesant kitos šalies raštiško sutikimo.
7.3. Sąlygos, paminėtos 7.1. ir 7.2. punktuose, nėra taikomos žemiau išvardintai informacijai:
7.3.1. informacijai, kuri atskleidimo metu jau teisėtai priklauso ją gaunančiai šaliai ir ši neturi jokių įsipareigojimų dėl konfidencialumo prieš informaciją atskleidžiančią šalį;
7.3.2. informacijai, kuri jos atskleidimo metu jau yra žinoma visuomenei.
7.4. Jokia konfidenciali informacija, priklausanti šalims, negali būti atskleista jokiai trečiai šaliai, nesudarius su ja sutarties dėl konfidencialumo išlaikymo pagal konfidencialią informaciją turinčiai šaliai priimtina forma.

8. NENUGALIMOS JĖGOS IR APLINKYBĖS (FORCE MAJEURE)

8.1. Nė viena sutarties šalis nėra laikoma pažeidusi sutartį arba nevykdanti savo įsipareigojimų pagal ją, jei įsipareigojimus vykdyti jai trukdo nenugalimos jėgos (force majeure) aplinkybės.
8.2. Jei kuri nors sutarties šalis mano, kad atsirado nenugalimos jėgos (force majeure) aplinkybės, dėl kurių ji negali vykdyti savo įsipareigojimų, ji nedelsdama informuoja apie tai kitą šalį, pranešdama apie aplinkybių pobūdį, galimą trukmę ir tikėtiną poveikį.
8.3. Jei nenugalimos jėgos (force majeure) aplinkybės trunka ilgiau kaip 120 kalendorinių dienų, tuomet, nepaisant sutarties įvykdymo termino pratęsimo, kuris dėl minėtųjų aplinkybių gali būti Paslaugos teikėjui suteiktas, bet kuri šalis turi teisę nutraukti sutartį įspėdama apie tai kitą šalį prieš 30 kalendorinių dienų. Jei pasibaigus šiam 30 dienų laikotarpiui nenugalimos jėgos (force majeure) aplinkybės vis dar yra, sutartis nutraukiama ir pagal sutarties sąlygas šalys atleidžiamos nuo tolesnio sutarties vykdymo.

9. SUTARTIES PAKEITIMAI, PAPILDYMAI IR NUTRAUKIMAS

9.1. Sutartis įsigalioja nuo jos pasirašymo ir galioja iki tol, kol Paslaugos gavėjas nupirks Paslaugų už Sutarties 4.1 p. numatytą maksimalią vertę, bet neilgiau kaip 24 mėn. nuo sutarties pasirašymo dienos.
9.2. Paslaugų teikimo termino, nurodyto šios Sutarties 9.1 p., pratęsimas nenumatomas.
9.3. Sutarties sąlygos jos galiojimo laikotarpiu gali būti keičiamos sutartyje numatytomis aplinkybėmis, kurios nustatomos vadovaujantis Lietuvos Respublikos viešųjų pirkimų įstatymo (toliau – VPĮ) 89 straipsnio 1 dalies nuostatomis. Sutartis jos galiojimo laikotarpiu taip pat gali būti keičiama neatliekant naujos pirkimo procedūros, nors ir nėra šių nurodytų aplinkybių, tačiau numatomi sutarties pakeitimai atitinka visas VPĮ 89 straipsnio 2 dalyje nustatytas sąlygas. Šalis, inicijuojanti pirkimo sutarties sąlygų pakeitimą, turi pateikti atitinkamus, būtinybę pakeisti sutarties sąlygas pagrindžiančius, dokumentus. Pirkimo sutarties sąlygų keitimas įforminamas protokolu, pasirašomu abiejų pirkimo sutarties šalių, pridedant ir visą susijusią susirašinėjimo dokumentaciją, šie dokumentai yra neatsiejama pirkimo sutarties dalis.
9.4. Jeigu kuri nors sutarties nuostata imtų prieštarauti Lietuvos Respublikos įstatymams arba kitiems teisiniams aktams, tai nedaro įtakos kitų sutarties nuostatų galiojimui. Šalys turi teisę pakeisti Lietuvos Respublikos įstatymams prieštaraujančią nuostatą nauja legitime, kiek įmanoma labiau atitinkančia negaliojančią nuostatą, sąlyga.
9.5. Sutarties galiojimui, šalių prievolėms, jeigu šalys nesusitars kitaip, taikoma sutarties sudarymo dieną galioję sutarties santykius reglamentuojantys Lietuvos Respublikos teisės aktai, t. y. nei tiesiogiai, nei pagal analogiją netaikomi sutarties sudarymo dieną negalioję ar vėliau atsiradę Lietuvos Respublikos įstatymai, reguliuojantys sutarties santykius, jeigu juose imperatyviai nenurodyta priešingai.
9.6. Sutartis gali būti nutraukta prieš terminą:
9.6.1. raštišku šalių susitarimu;
9.6.2. vienai iš šalių neįvykdžius esminių savo įsipareigojimų;
9.6.3. kai Paslaugų teikėjas pažeidžia Paslaugos teikimo terminus daugiau kaip 2 kartus ir/ ar nesilaiko Sutarties 1.3.1 p. numatyto aplinkosauginio reikalavimo ir jam yra pritaikytos sankcijos.
9.6.4.  Paslaugos gavėjas gali nutraukti sutartį vienašališkai prieš 30 (trisdešimt) dienų įspėjęs apie tai Paslaugos teikėją raštu.

10. SUBTIEKĖJAI IR SUBTIEKĖJŲ KEITIMO TVARKA 

Jei Sutartyje numatytų įsipareigojimų įvykdymui Paslaugos teikėjas pasitelks subtiekėją, 10.1–10.3 punkte nurodo:
10.1. Dalies Sutartyje įsipareigojimų įvykdymui Paslaugos teikėjas pasitelks šiuos subtiekėjus:
10.1.1. (teisinė forma) (pavadinimas), pagal Lietuvos Respublikos įstatymus įsteigta ir veikianti įmonė, juridinio asmens kodas (kodas), kurios registruota buveinė yra (adresas), duomenys apie bendrovę kaupiami ir saugomi (nurodomas registras), (išvardinti subtiekėjui priskirtų vykdyti įsipareigojimus pagal šią Sutartį sąrašus) įsipareigojimų atlikimui;
10.2. Sutarties vykdymo metu Paslaugos teikėjas, raštu kreipęsis į Paslaugos gavėją ir gavęs raštišką jo sutikimą, gali keisti subtiekėją (-us), nurodytus šios Sutarties 10.1 punkte, tačiau naujų subtiekėjų kvalifikacija turi atitikti pirkimo sąlygose subtiekėjams keltus kvalifikacijos reikalavimus tai dienai, kai Paslaugos teikėjas kreipėsi į Paslaugos gavėją dėl leidimo keisti subtiekėją. 
10.3. Subtiekėjų pakeitimas įforminamas abiejų Šalių papildomu susitarimu prie Sutarties per 10 darbo dienų nuo Paslaugos gavėjo raštiško sutikimo išsiuntimo Paslaugos teikėjui datos.
Jei Sutartyje numatytų įsipareigojimų įvykdymui Paslaugos teikėjas nepasitelks subtiekėjų, 10.1 punkte nurodo:
10.1. Dalies Sutartyje numatytų įsipareigojimų įvykdymui Paslaugos teikėjas subtiekėjų nepasitelks. Sutarties vykdymo metu subtiekėjai negalės būti įtraukiami, jei jie nebuvo pasitelkti teikiant pasiūlymą.

11. KITOS SĄLYGOS

11.1. Ši sutartis sudaroma lietuvių kalba.
11.2. Sutartis sudaryta dviem vienodą juridinę galią turinčiais egzemplioriais – po vieną kiekvienai šaliai.
11.3. Šalys patvirtina, kad sutartį perskaitė, suprato jos turinį ir pasekmes, priėmė ją kaip atitinkančią jų tikslus ir pasirašė aukščiau nurodyta data.
11.4. Sutarties šalys susitaria visus ginčus spręsti derybų būdu.
11.5. Visi ginčai, kylantys dėl šios sutarties ar su ja susiję, nepavykus jų išspręsti derybų būdu, yra sprendžiami kompetentingame teisme vadovaujantis Lietuvos teise.
11.6. [bookmark: _Hlk129602796]Už sutarties viešinimą atsakingas asmuo – Edita Zagurskienė, Viešųjų pirkimų organizatorė, tel. Nr. +370 315 56365, el. paštas e.zagurskiene@ligonine.lt.
11.7. Už sutarties vykdymą:
11.7.1 Paslaugos gavėjo  atsakingas asmuo – Mantas Dagilis, Informacinių technologijų skyriais vedėjas, tel. Nr. +370 315 57986, el. paštas m.dagilis@ligonine.lt.
11.7.2. Už sutarties vykdymą Paslaugos teikėjo   atsakingas asmuo – ____________ Tel. _________________ El. paštas ________________.

12. SUTARTIES PRIEDAI

12.1. Reikalavimai teikiamoms kompiuterinės, serverinės ir periferinės įrangos remonto paslaugoms, Priedas Nr. 1.
12.2. Paslaugos teikėjo pasiūlymas, Priedas Nr. 2.
12.3. Asmens duomenų tvarkymo sutartis, 5 lapai.

13. ŠALIŲ JURIDINIAI ADRESAI IR JŲ PARAŠAI

	Užsakovas
	Tiekėjas

	VšĮ Alytaus apskrities S. Kudirkos ligoninė
 Adresas: Ligoninės g. 12, 62114 Alytus
Įmonės kodas 190272175  
PVM kodas –        
A. s. LT 
Bankas ________, AB, banko kodas ___
Tel.: +370 315 56301
Faks.: +370 315 75530
El. p.: alytus@ligonine.lt 


Direktorius
Svajūnas Žukauskas                                                                                                                                                                    
	

	
	

	
	

	
	


                Sutarties 2026 m. _________ d. Nr. 
	                                                  priedas Nr. 1 
		

REIKALAVIMAI TEIKIAMOMS KOMPIUTERINĖS, SERVERINĖS IR PERIFERINĖS ĮRANGOS REMONTO PASLAUGOMS 

1. Paslaugos suprantamos kaip:
1.1. Įrangos remontas, užtikrinant minėtos Įrangos pilno funkcionalumo atstatymą;
1.2.  Paslaugos atliekamos Įrangos instaliacijos vietoje. Nesant galimybių Įrangos gedimą pašalinti jos instaliacijos patalpose, suderinus su Paslaugos gavėjo atsakingu asmeniu, įranga gali būti remontuojama ir Paslaugų teikėjo servise (patalpose). Tokiu atveju sugedusią įrangą remontui iš Paslaugų gavėjo Paslaugų teikėjas paima ir suremontuotą įrangą Paslaugų gavėjui grąžina, kiekvienu atveju pasirašant perdavimo ir priėmimo aktą. Vykdant įrangos remontą ne Paslaugų gavėjo patalpose, Paslaugų teikėjas padengia transportavimo išlaidas, taip pat visas kitas Paslaugų teikėjo numatytas ir nenumatytas išlaidas;
2. Paslaugos gali būti reikalingos šiai įrangai:
2.1. Kompiuterinei įrangai, kuriai galimai bus reikalingos remonto paslaugos:
– stacionarūs kompiuteriai: Hewlett-Packard, Lenovo, Vectron, Dell. Preliminarus kiekis – 350  vnt.;
– nešiojami kompiuteriai: Dell, Lenovo. Kiekis – 15 vnt.;
– planšetiniai kompiuteriai: Samsung Tab Active 2,  Samsung Tab S6.  Preliminarus kiekis – 10 vnt.
2.2. Serverinei įrangai, kuriai galimai bus reikalingos remonto paslaugos:
– serveriai, duomenų talpyklos: Hewlett-Packard, Dell, IBM. Preliminarus kiekis – 10  vnt.
2.3. Periferinei įrangai, kuriai galimai bus reikalingos remonto paslaugos:
– spausdintuvai: Hewlett-Packard, Samsung, Triumph-Adler, Kyocera, Brother, Konica-Minolta, Canon. Preliminarus kiekis – 200 vnt.;
– daugiafunkciniai ir kopijavimo įrenginiai: Samsung, Triumph-Adler, Kyocera, Konica-Minolta. Preliminarus kiekis – 6 vnt.
– skeneriai – Canon. Preliminarus kiekis – 10 vnt.;
– tinklo įranga (komutatoriai, maršrutizatoriai). Preliminarus kiekis – 20 vnt.
3. Paslaugos teikiamos Paslaugų gavėjo adresu – Ligoninės g. 12, Alytus;
4. Nesant galimybių Įrangos gedimą pašalinti per šio priedo 9 punkte nustatytą laiką, Paslaugų teikėjas įsipareigoja Paslaugų gavėjo Įrangos remonto laikotarpiu nemokamai perduoti naudoti analogišką Įrangą. Šiuo atveju analogiška Įranga ir/arba Įrangos sudėtinės dalys reiškia tokią Įrangą/Įrangos sudėtines dalis, kurios užtikrina tokį patį funkcionalumą ir suderinamumą, kuris numatytas Įrangos/Įrangos sudėtinių dalių gamintojo techniniuose reikalavimuose. Pagal šį punktą perduodant Paslaugų gavėjui Įrangą ir Paslaugų teikėjui atsiimant įrangą, tarp šalių pasirašomas perdavimo ir priėmimo aktas.
5. Suremontuotos Įrangos grąžinimo Paslaugų gavėjui laikas fiksuojamas perdavimo ir priėmimo akte, kuris pateikiamas Paslaugų gavėjui kartu su suremontuota įranga. Jame turi būti įrašyti atlikti remonto darbai, remonto laikas (remonto laikas nurodomas ir pagalbos tarnybos internetinėje svetainėje), panaudotos detalės, kainos.
6. Paslaugų gavėjui pateikus remontui Įrangą, Paslaugų teikėjas diagnozuoja Įrangos gedimą, paskaičiuoja reikalingų remontinių detalių kainas ir apie tai informuoja Paslaugų gavėją. Paslaugų gavėjas per 2 (dvi) darbo valandas nuo informacijos gavimo momento įsipareigoja informuoti Paslaugų teikėją apie savo apsisprendimą remontuoti pateiktą Įrangą ar remonto atsisakyti dėl objektyvių ar kitų priežasčių. Jei Paslaugų gavėjo Įranga yra pas Paslaugų teikėją, tai Paslaugų gavėjo atsakingas asmuo informuojamas elektroniniu paštu, nurodant įrangos modelio pavadinimą, jo inventorinį ir/ arba serijinį numerį. Šiuo atveju Paslaugų gavėjas ne vėliau kaip per 3 (tris) darbo valandas po pranešimo gavimo įsipareigoja informuoti Paslaugų teikėją apie savo apsisprendimą remontuoti pateiktą įrangą ar remonto atsisakyti dėl objektyvių ar priežasčių.
7. Jeigu Paslaugų gavėjas nesutinka remontuoti Įrangos ir jeigu ji yra pas Paslaugų teikėją, Paslaugų teikėjas grąžina Įrangą Paslaugų gavėjui pareikalavus, pasirašant perdavimo ir priėmimo aktą. Paslaugų gavėjui prašant, Paslaugų teikėjas pateikia atsakingų asmenų pasirašytą pažymą apie gedimo pobūdį ir apie tai, kiek kainuotų pateiktos Įrangos remontas.
8. Paslaugų teikėjo reagavimo laikas į gedimus/iškvietimus ir gedimų pašalinimas turi būti:
	Kompiuterinė įranga
	aptarnavimo laikas: 8-17 val. darbo dienomis, reakcijos laikas (iki): 3 val., išsprendimo laikas (iki): 12 val.

	Serverinė įranga
	aptarnavimo laikas: 7-22 val. darbo dienomis ir šeštadieniais, reakcijos laikas (iki): 2 val., išsprendimo laikas (iki): 8 val.

	Periferinė įranga
	aptarnavimo laikas: 8-17 val. darbo dienomis., reakcijos laikas (iki): 3 val., išsprendimo laikas (iki): 12 val.


Reagavimo laikas suprantamas kaip atsakymo į užsakymą pateikimas ir preliminarus problemos sprendimo laiko nurodymas arba konsultacija telefonu.
Gedimų pašalinimo laikas suprantamas kaip laikotarpis nuo Paslaugų gavėjo atsakingo asmens pranešimo registravimo laiko (realus laikas) iki patvirtinimo, jog paslaugos atliktos kokybiškai laiko (šį laiką nurodo gedimą registravęs asmuo). 
9. Tais atvejais, kai būtina pakeisti detalę, kurios įkainis nėra nurodytas Sutartyje, už Įrangos remonto metu pakeistas atsargines dalis, detales mokama ne didesnėmis nei šių prekių užsakymo dieną Paslaugų teikėjo prekybos vietoje, kataloge ar interneto svetainėje nurodytomis galiojančiomis kainomis. Jei kainos neskelbiamos, atsiskaitoma Paslaugų teikėjo pasiūlytomis konkurencingomis rinkos kainomis Keičiamų atsarginių dalių ir detalių kaina negali būti didesnė nei rinkos kainos vidurkis jų įsigijimo metu.
10. Paslaugų teikėjas turi užtikrinti Paslaugų gavėjo pateiktos įrangos/įrangos sudėtinių dalių saugumą tuo atveju, jei jos pateiktos Paslaugų teikėjui.
11. Paslaugų teikėjas turi užtikrinti tinkamą elektroninių duomenų, saugomų Paslaugų teikėjo aptarnaujamoje kompiuterinėje įrangoje, vientisumą, konfidencialumą ir tinkamą elektroninės informacijos saugos valdymą. Paslaugų teikėjas turi imtis visų priemonių, padedančių išvengti bet kokių rizikos veiksnių, galinčių turėti neigiamos įtakos Paslaugų gavėjo administruojamų informacinių sistemų elektroninių duomenų apsaugai, duomenų praradimui, tinkamam Paslaugos gavėjo informacinių sistemų funkcionavimui.
12. Visai suremontuotai įrangai, pakeistoms detalėms Paslaugų teikėjas suteikia ne trumpesnį kaip 12 (dvylikos) mėnesių garantinį laikotarpį.

_______________

	
